Нарэшце гідкі фашызм разгромлены і з захаду не пагражае жорсткая смерць. Далейшае становішча высветліць канф. у Сан-Францыска. Застаецца пытанне, як будзе выглядаць пасляваенная Еўропа? Якой будзе строй? Так радасна, што галоўны вораг, які прычыніў мне асабіста і іншым столькі пакут і болю нарэшце разгромлены. Гэтую пыху, з якой яны абыходзіліся з іншымі народамі… Гэты пагардлівы немец, які крычаў: “Deutschland, Deutschland uber alles” — павінен цяпер падпарадкавацца ўсходняму дыктату. І калі пасля падпісання мірнай дамовы ў зале холадна прагучалі словы: “Нямецкая дэлегацыя можа сысці”, улагоджаныя “уладары” пакінулі залу. Так знікла веліч пагардлівай нацыі, якая ўзяла за аснову вучэнне Ніцшэ.